ওয়েবডেস্ক: শেষ নয় বছরে ক্রিশ্চিয়ানো রোনাল্ডো এবং রেয়াল মাদ্রিদ ছিল একে অপরের সমর্থক। সেই নিয়ে নতুন কিছু বলার নেই। রেয়ালের হয়ে প্রতি ম্যাচেই নিজেকে ছাপিয়ে যাওয়ার চেষ্টা করেছেন রোনাল্ডো। এবং অবশ্যই দলকে সাফল্য এনে দিয়েছেন। দলকে চারবার ইউরোপ সেরার তকমা এনে দিয়েছিলেন তিনি। সেই সম্পর্ক এ বার ছেদ করে জুভেন্তাসে যোগ দিয়েছেন তিনি। কিন্তু রোনাল্ডো যে কোনো সাধারণ মাপের খেলোয়াড় নন তা সবাই জানেন। তাঁর জায়গায় নতুন কে আসবে সেই নিয়ে নিত্য দিন চর্চা লেগেই রয়েছে। নিজেদের নতুন ভাবে তৈরি করছে রেয়াল মাদ্রিদ।